Cal que nesquin flors...\n23 abril 2021 18:34\nFrancesc Bujosa | 20 agost 2005\nSi els records i les nostàlgies no em traeixen fou en el 1968 la primera vegada que vaig sentir una cançó de Lluís Llac, Cal que neixin flors a cada instant, que cantaven fent-nos la il·lusió que aquella senyoreta que ens mirava tenia sentiments semblants als que nosaltres sentíem per ella. Pura il·lusió. Llac, juntament amb Donovan i Bob Dylan, varen posar lletra i música en aquell moviment que convertí Sant Francesc i Eivissa en els centres del món del nou pensament revolucionari. Era la revolució hippy, aquella de fer l'amor i no la guerra, que, segons alguns, ha estat la més important -llevat de les ciències- de les revolucions intel·lectuals del segle XX. Més endavant vaig descobrir el xilè Vicente Huidobro, que insistia en la idea de Llac: fer néixer flors. Huidobro demanava: «Por qué cantáis la rosa, oh poetas? Hacedla florecer en el poema».\nHe sabut darrerament que la ciència podrà fer complir els desigs de Llac, Donovan i de Huidobro i és que alguns científics que treballen a la Universitat de Kyoto, al Max Plank Institut i al Departament de Ciències Agrícoles de la Universitat de Tübingen, han trobat el secret de la floració. Abans les plantes florien i no es sabia molt bé per què. Ara ja es sap. La troballa ha estat la localització d'una proteïna que du com a nom «Florigen» i és l'encomanada de fer florir les plantes i els arbres. Aquesta proteïna es formaria a les fulles quan el temps fos adient de temperatura i de llum; mitjançant la saba arribaria als llocs de l'àpex on s'ha de produir la infloració. Hi hauria una segona proteïna, anomenada FD, que es trobaria en l'àpex, i seria la interacció entre les dues proteïnes la que produiria realment la infloració. La proteïna FT indicaria quan i la FD on s'ha de produir la floració. Aquesta primera hipòtesi ha estat lleugerament modificada i ara es diu que les fulles el que segreguen és un ARN missatger que quan arriba a l'àpex codifica una proteïna: la proteïna FT.\nHi ha, tanmateix, un parany a superar o una pregunta a la qual donar resposta. I és que si la floració és, com és, una defensa de l'espècie que, així, es pot reproduir sexualment, per què les plantes no floreixen tot l'any? El parany té una resposta -com no?- darwinista i és que la reproducció sexual suposa sempre un esforç. Si aquest esforç es fa en una època que no és l'adient, per mor de la temperatura o dels insectes que han de pol·linitzar les flors, suposa un esforç balder i aleshores les que no han florit tenen avantatges sobre les que han dedicat esforços a la floració. Però quan es conreen les plantes de manera artificial -seria millor dir de forma controlada- aquest parany desapareix i el que es tracta és d'aconseguir més flors i més belles, i això es pot aconseguir ara amb la FT o amb l'ARN missatger.\nAl meu parer la troballa tendrà unes importants conseqüències econòmiques, però pens que en tendrà igualment de sentimentals. Fins ara, si es volia agrair els favors sentimentals -o els administratius, que per ventura són mes importants i duradors- a una bella senyora, hi havia el costum d'enviar-li un ram de flors. Aviat podrem substituir el ram per una ampolleta de proteïna FT. Una ampolleta el contingut de la qual podrà utilitzar la bella, o poderosa, senyora, si vol obeir el manament de Llac i de Vicente Huidobro: Cal que nesquin flors a cada instant.


La cantant d'arrels ebrenques, Maria Rodés, protagonista del famós anunci d'estiu d'Estrella Damm ~ EbreDigital.cat\nL’exitòs anunci de la marca de cervesa Estrella Damm, té protagonisme ebrenc. Si fa pocs mesos vam descobrir la veu de Keila Garcia a la Voz, ara és el torn d’aquesta barcelonina amb arrels ebrenques qui s’ha fet famosa participant en l’anunci d’Estrella Damm al que li ha ficat veu a ‘Acte I. Ànima’.\nHi haurà qui hagi descobert a María Rodés per l’anunci Estrella Damm i per a molts serà ja per sempre la veu d’un Mediterrani que s’asfixia entre plàstic i deixalles. Però María Rodés és molt més. Va ser la veu que ens va cantar cobla des dels seus records infantils, la que ens va llegir en veu alta els diaris de la Guerra Civil del seu besoncle astrònom en ‘Eclíptica’ (Satèl·lit K, 2018) o la que es va convertir ‘Violética’ en arbre de la mà de Nacho Vegas.\nMaría Rodés es va inspirar amb el seu besavi, Lluís Rodés, per donar-li cos al seu treball ‘Eclíptica’. Lluís Rodés va ser un astrònom que l’any 1920 fou nomenat director de l’Observatori de l’Ebre. Com a director, va incorporar els avenços tècnics i experimentals més avançats a l’observatori ebrenc, que estava especialitzat, sobretot, en l’estudi de la influència de l’activitat solar en els fenòmens geofísics. Va ser director de l’Observatori ebrenc fins que va esclatar la Guerra Civil i hagués d’abandonar i es va refugiar a Binaraix, prop de Sòller.\nHa estat un super plaer col.laborar al nou anunci d' @EstrellaDammEs, posant veu a una cançó preciosa escrita per @joandausa i a unes imatges commovedores protagonitzades per la ballarina #ClaireFriesen ❤#Mediterraniament🌊@SateliteK @weareplanbmusichttps://t.co/hBzLPHRlZg\n— Maria Rodes (@MariaRodes) June 10, 2019\nLa cantant va publicar el seu primer àlbum en 2009 al costat de la resta de formantes del projecte ‘Oníric’, titulat ‘Sense Tècnica’ per a ràpidament arrencar la seva carrera en solitari amb els àlbums ‘Una forma de parlar’ en 2010 i ‘Somni Triangular’ en 2012. Un any més tard, en 2013, va col·laborar amb Ramón Rodríguez i Martí surts en el proycto ‘Convergència i Unió’ a més de col·laborar amb artistes de la talla de Coc Malla, Espaldamaceta o Anímic.\nEn 2014 Maria Rodés va treure a la venda ‘Maria Canta Cobla’, gràcies al qual va aconseguir assistir al reconegut festival londinenc Metdown Festival; per a un any més tard publicar el seu primer llibre il·lustrat ‘Duermevela – Els somnis de Maria Rodes’. En ell l’artista multidisciplinària recopila poemes sobre els seus propis somnis acompanyats d’il·lustracions fetes per ella mateixa.


Arquebisbe Joan: «La comunió és el signe més eficaç de l’evangelització» – Arquebisbat de Tarragona\nArquebisbe Joan: «La comunió és el signe més eficaç de l’evangelització»\nHome / Arquebisbe Joan: «La comunió és el signe més eficaç de l’evangelització»\nEn el marc dels Diàlegs teològics, iniciativa impulsada per les parròquies de Sant Joan Baptista i Crist Rei de Reus, l’arquebisbe Joan Planellas ha impartit una de les xerrades programades per aquest curs sobre el tema de l’Església local.\nEl diàleg, que ha tingut lloc aquest dimecres, dia 28 d’abril, a l’església parroquial de Sant Joan Baptista de Reus, es pot veure a través del canal de Youtube de l’arxiprestat de Reus.\nL’arquebisbe va explicar que per Església local «s’entén l’Església que es concreta en un determinat lloc, en una realitat concreta, reunida en assemblea, i que es constitueix gràcies a la fe dels home i dones, de persones concretes, que decideixen creure. No es tracta de cap entelèquia». «El concepte propi i genuí de l’Església local és la diòcesi, amb el seu bisbe, els preveres i diaques i tot el poble sant de Déu», va dir.\nTot citant diverses referències com les Sagrades Escriptures, els documents del Concili Vaticà II, els pares antics de l’Església o bé el document publicat recentment pels bisbes de Catalunya en els vint-i-cinc anys del Concili Provincial Tarraconense, entre d’altres, el Sr. Arquebisbe va afirmar que «en l’Església som cridats a crear comunió de vida en Déu i és en ella on s’ha d’expressar la comunió trinitària». «Hem de treballar per una espiritualitat de comunió», va subratllar, tot afegint que «la comunió és el signe més eficaç de l’evangelització».\nEn la seva intervenció, l’arquebisbe també va abordar d’altres qüestions com la missió dels laics en les comunitats cristianes, la coordinació interparroquial que cal fomentar en unió amb el bisbe i la diòcesi, i la importància del ministeri del successor de Pere en aquesta missió d’unitat i de coordinació.\nPrèviament a aquest acte, el Sr. Arquebisbe, acompanyat del rector de la parròquia de Sant Joan Baptista de Reus, Mn. Pere Dalmau, va poder visitar la capella de la Sagrada Família del barri Gaudí de Reus tot compartint una estona de conversa amb la seva comunitat de fidels.\nSant Julià de Lòria acull la cloenda de la XV Jornada de mestres i professors de Religió de Catalunya i AndorraNotícies\nNomenaments dels membres de la Comissió Diocesana de Patrimoni CulturalNotícies


Carlos Moreno | TEDxAndorralaVella\nEl canvi de paradigma en l’ensenyament de les ciències\nApassionat per la ciència, el seu ensenyament i la seva divulgació, en Carlos Moreno es defineix com a pare de tres fills, aficionat a la lectura i al bàsquet, i casat i feliç.\nEs va llicenciar en Ciències Químiques per la Universitat de València, i durant els darrers 19 anys exerceix de professor de Física, Química i Matemàtiques a educació secundària i batxillerat.\nCol·laborador habitual de la secció de Ciència i Tecnologia del blog de RNA, ha participat en multitud de fires científiques per tota Espanya, i ha realitzat ponències i organitzat sessions experimentals per escoles i universitats.\nActualment és Cap del Departament de Ciències del Col·legi Internacional dels Pirineus (Andorra) i professor col·laborador de la Universitat d’Andorra; també coordina el grup de divulgació científica “Pensa en Ciència”.


igualtat | La mirada de Tirèsies\n¿EL “DRET A DECIDIR” de CiU (juntament amb el PP, el PSOE, i UPyD)?, A DECIDIR QUÈ?\nPosted in ...més democràcia!, igualtat, Justícia social..., Llibertat, República! by lamiradadetiresies on Octubre 21, 2014\n…no sabíem res del TTIP (Transatlantic Trade and Investment Partnership – Tractat Transatlàntic de Comerç i Inversió)?, no sabíem res dels pactes entre els EE.UU. i la Unió Europea?, no sabíem res dels pactes de PP, PSOE, UPyD, i CiU?, no sabíem res de l’infern de les multinacionals capitalistes que s’acosta?\n…què és, exactament, el que impedeix la llibertat i l’emancipació dels ciutadans d’arreu del món?


- La bacteria E.Coli continua provocant víctimes mortals. A banda dels danys personals, han estat també quantiosos els perjudicis en la indústria agrària espanyola, però també a d'altres països. - La crisi a Espanya i la demanda de professionals qualificats a Alemanya fa que molts joves optin per emigrar. Tenen estudis i edat per treballar i n...\nAvui repassarem el darrer triomf del Futbol Club Barcelona. Més de 20.000 aficionats van marxar a Wembley per seguir la final de la Champions. Del futbol a l'hockey patins. El Reus Deportiu ha guanyat la okey Lliga. Visitarem la Fira Gran, una mostra adreçada a persones de la tercerda edat. I per acabar, farem un repàs al Primavera Sound, enguan...\n- En el programa d'avui farem una anàlisi dels resultats electorals i avaluarem la victòria majoritària de CiU davant un retrocés que sembla imparable per part del Partit Socialista. - Ens traslladarem fins als campaments dels indignats. Ja fa dues setmanes que milers de persones arreu del món han près el carrer per tal de fer difusió del seu ...\n- La normalitat trigarà a arribar al municipi de Llorca. Avui veurem com intenten refer-se els ciutadans d'aquesta localitat murciana després dels danys ocasionats pels terribles terratrèmols del passat 11 de maig. - També coneixerem les nombroses mobilitzacions que s'organitzen arreu del país en contra de les retallades de l'executiu d'Artur ...\n- En el programa d'avui analitzarem com s'han viscut les celebracions del títol de Lliga per part de l'aficionat del Barça i dels membres del mateix club. - Coneixerem una proposta de lleure per als infants que uneix diversió i treball emotiu. Es tracta d'una casa de colònies amb un gran valor afegit.\n- Parlarem d'una iniciativa que es desenv...\n- En el programa d'avui farem un repàs als darrers dies des que es va fer públic l'assassinat d'Osama Bin Laden a mans de l'exèrcit nord-americà. - A banda d'aquesta qüestió, també us explicarem com funciona una associació de mares doula, dones que acompanyen durant l'embaràs. - També coneixerem el passat de les adoberies de Lleida. - I pe...\nFeria d' Abril\n-El Departament de Salut presenta propostes d'estalvi per als hospitals catalans. Es tracta d'una primera fase de mesures, la resta es donaran a conéixer després de les eleccions.\n-Amb la mirada posada en la central nuclear de Fukushima al Japó, es cumpleixen 25 anys del pitjor accident nuclear de la història, l'accidnet de Txernòbil.\nERO A DERBI\nL'any 2010 es va tancar amb més de 61.000 treballadors afectats per un ERO i sembla que el 2011 no va tampoc per bon camí. Acomiadaments com els de Yamaha, Derbi Alstom o Cacolat demostren que encara estem lluny d'un repunt de l'economia. Entre els mesos de gener i febrer, el govern català ha autoritzat 544 expedients de regulació d...\n- Són moltes les persones amb problemes de mobilitat que depenen de tercers per a traslladar-se. L'accés a un vehicle adaptat no és fàcil i, a més, és molt costós. Avui coneixerem quines són les dificultats diàries d'aquest col·lectiu. - També us volem presentar l'associació Papes de l'Àlex; una plataforma de pares i mares de nens discapacitat...\nEn el programa d'avui repassarem quin balanç s'ha fet dels primers 100 dies de l'executiu d' Artur Mas. Uns primers mesos que han estat marcats per les retallades pressupostàries que afecten diversos departaments. També us mostrarem diverses iniciatives comercials que pretenen icentivar la creació de negocis en temps de crisi. Parlarem dels ...


el bloc d'un pobre bomber: de desembre 2020\nLes últimes setmanes he insistit en el fet d'estar preparat. De practicar les maniobres, de revisar els protocols, provar tot allò que ens "diuen" que cal fer i arribar a l'extrem de buscar si té alguna errada o no, i millorar-la. Trobar per allí on fallem. I fallem perquè ens falta la pràctica, perquè no ho havíem fet encara o simplement perquè detectem que ens pot faltar material o alguna cosa no funciona. I seguir. Millorar dia a dia. I per a què? Perquè el dia que calgui no dubtarem, no caldrà pensar en si una maniobra la sabrem fer o no. En definitiva, deixarem de fer intents, deixarem d'intentar per a passar a fer. I fer vol dir que les coses surtin a la primera.\nI no és cap teoria conspiratòria ni estranya. Ja ho deien a StarWars. "D'acord mestre, ho intentaré de nou". I en Ioda li respon enfadat: "No, no ho intentis, fes-ho o deixa-ho. Res d'intentar-ho". I així és com hem de treballar els bombers. Res d'intents. Hem de salvar vides, hem de trobar la manera de rescatar més eficient. I l'eficiència només s'aconsegueix no malbaratant els recursos que tenim. És fàcil apagar un incendi amb 20 camions plens d'aigua i tot el seu personal. Però què passa quan arribes el primer a un servei?\nServeis com el d'IQOXE ens han d'ensenyar que per molts vehicles que arribin en un primer moment no tots poden actuar des del minut zero. Cal identificar, conèixer, saber, interpretar, buscar tot allò que pot anar passant els següents minuts (i en aquell cas hores i dies). La primera feina és saber contra què ens enfrontem. En aquell servei és molt evident que quan va arribar el primer vehicle ni sabia què havia explotat, ni què cremava, i desconeixia l'abast inicial de l'explosió o què podria passar en els següents minuts. Tornaria a explotar? Hi havia alguna mena de fuita perillosa? Algú coneixia el què estava passant? Però és exactament el mateix que quan arribem a una fuita d'aigua en un magatzem. D'on surt? Què l'ha provocat? Quins recursos necessitarem? Portem les eines necessàries?\nTota aquesta informació que desconeixem en el moment just d'arribar, cal descobrir-la. I com més informació i més ordenada la tinguem millor trobarem la fórmula per a resoldre l'actuació. Deixarem de fer intents per a trobar solucions. Ho farem i punt.\nAquest inici tant estrafolari que us he fet avui, no és res més que una crida a la metodologia i la no improvisació. Evidentment tots els accidents de trànsit són diferents, tots els incendis d'habitatge també, igual que els de bosc. Però què hem après en els últims anys del GRAF? I en els últims dels grups de Foc d'Interiors? Doncs a fer patrons de comportament per tal de tenir les millors eines d'abordatge als serveis. Als accidents, es va produir un gran canvi qualitatiu quan la "moda" dels concursos d'excarceració. Hi havia bombers cada dia posant vehicles amuntegats amb tota mena de posicions per tal d'entrenar les maniobres que ja coneixíem amb noves tàctiques i descobrint altres formes de fer espais als cotxes. Incorporar un tornavís elèctric permetia treure seients o desentapissar per a facilitar arribar a la víctima o crear-li un camí de sortida.\nEls incendis d'habitatge també han millorat amb la incorporació de plegats de mànega més eficients, amb la manera com es tira l'aigua, sabent llegir els fums i les flames o tirant aigua des de l'exterior per una finestra sense que els companys que estan a l'interior s'axixarrin per la calor del fum que no pot escapar. Són solucions que hem incorporat els últims anys a base de practicar, llegir, visionar vídeos i també copiar altres mètodes.\nO com he dit amb el GRAF. S'ha recuperat el fer foc per lluitar contra el foc. S'han analitzat valls, muntanyes, utilitzat simuladors i s'han realitzat mil i una simulacions per tal de quan sorgeixi un incendi saber com es comportarà. Si és pel matí o per la tarda, si el vent bufa d'una determinada manera o d'una altra. Coneixent quins son els paràmetres que fan que un incendi empitjori. I amb això preveure també si el dia pot ser crític. I si ho sabem amb antelació podem fins i tot anar a la zona on hi ha més perill per a destinar-hi ja una part dels recursos.\nAixò és el que significa fer, perquè intentar-ho ja ho hem intentat durant massa anys. Sovint a Can Bombers hem comprat material després de trobar-lo a faltar en els grans serveis. Perquè a ningú se li havia acudit que allò ens podria fer falta. I perquè ningú havia posat a prova el sistema? Que no es feien pràctiques abans? De qualsevol pràctica o prova n'hem d'aprendre alguna cosa. Recordo la primera pràctica de foc d'habitatge. Els veterans en 2' ja estaven tots equipats i entrant per la finestra. Jo estava encara a peu del camió escala posant-me el casc, l'espatllera i la màscara. Finalment vaig entrar... Aquell va ser el primer i últim cop que no havia mecanitzat com equipar-me totalment.\nSempre s'ha dit que el bomber ha d'estar preparat. Hem de tenir la roba a punt i hem de conèixer el material. Però no només hem de saber les maniobres sinó que cal saber quines maniobres es poden fer a cada moment. Qualsevol detall que deixem a l'atzar pot ser la font del nostre fracàs. I de vegades els minuts són molt importants. No només estem parlant dels nostres "clients" sinó també de nosaltres mateixos. Una explosió no prevista, una fuita mal dimensionada poden ser la causa d'un gran error. Esperem que durant molt temps practiquem, aprenem i millorem. Ens hi juguem l'èxit o el fracàs.\nCaram, al 2020 li queden dos telediaris! I amb això acabarem un altra any ple de novetats, de problemes i mil i una històries per explicar. Però això avui encara no toca, que tenim 10 dies per davant, i tal com és el 2020 ens pot donar alguna que altra sorpresa.\nPerquè sorpreses en tenim casa dia. Algunes són repetides, com la gran majoria de serveis normals... incendis d'habitatge, accidents de cotxe per sortida de via o per topada a la cua del semàfor o rotonda, un gos caigut al canal o una fuita d'aigua. Però tenim també les sorpreses veritables, aquelles que passen ben poquet, però que passen i que es van repetint en el temps. Van ser aquest any l'explosió d'IQOXE, les actuacions en residències i l'incendi de la nau habitada a Badalona. Però mirant enrere en podem trobar de molt similars. Un atropellament multitudinari a la via del tren, incendis on més gent hi ha perdut la vida, accidents d'autobusos (en poc temps n'hi van haver dos prop de Balaguer), rescats a l'aigua, a la muntanya, grans nevades lligades a rescats, accidents i talls de carreteres amb moltes persones atrapades pel temporal... són tot de situacions reiteratives que es van donant periòdicament.\nI nosaltres com a bombers hi hem d'estar preparats. Per això és important no només conèixer el material, practicar maniobres bàsiques de rescat i extinció, sinó també tot un ventall d'accions més complexes que ens permeten estar preparats per situacions a les que no estem gaire acostumats. Segur que la gran majoria de nosaltres no hem provat mai de treure 10 persones d'un teulat sense poder utilitzar la cistella, que té capacitat limitada, o practicat maniobres d'emergència amb l'autoescala (simulant que s'espatlla el vehicle o la maquinària), o un vehicle a punt de caure d'un pont, algú dins una sèquia d'aigua darrera una reixa, o dins un tub... són situacions que pocs ens hem trobat i que segurament haurem d'improvisar algunes accions. Però com més coses se'ns hagin passat pel cap i les haguem provat, tot allò que tenim de guanyat.\nI així és com en molts serveis, que a priori (i sense priori també) són molt difícils i complexes, els hi trobem la manera d'encarar i trobar la solució, que si mai ho haguéssim provat abans, difícilment hauriem trobat la manera de fer-lo sense dubtes o tenint el pla d'acció clar i que possiblement funcioni des del primer moment. Perquè les pràctiques i els exercicis són els que ens donen no només la confiança sinó també les eines per a poder realitzar exercicis molt més complexes, que son els que de debò se'ns plantegen a la realitat.\nÉs per això que cal que el torn estigui unit, que hi hagi enteniment i tingui la suficient confiança com per a fer-se una broma sense passar-se dels límits de cadascú. Entre tots hem de ser capaços de riure'ns de nosaltres mateixos, ens hem de conèixer les limitacions individual, que pot jugar cadascun dels rols, i sobretot fer equip. La pràctica i l'exercici diari de maniobres ens ajuden a créixer tant a nivell professional com humà. I cal afrontar-les amb aquest fi, a ser millors com a equip. De poc serveix si només aprenem nosaltres i no l'equip sencer.\nPerquè una cosa la tinc molt clara, la casa, mai en els més de 25 anys que hi porto, ha fet res per a que el meu company de torn estigui motivat, sigui company i sigui generós en el que fa i sap. Ho deixa en les nostres mans i les dels caps de torn. I això sovint és molt difícil d'aconseguir. No tothom ha nascut amb el do de fer equip, d'aportar lideratge ni molt menys d'escoltar, veure i treure profit de les persones que hi ha al seu voltant.\nI si una cosa li he de retreure a la "casa" és això. Que de la gestió dels torns hi hagi a la pràctica una nul·la gestió des de dalt. Mai se'ns han donat recursos per a fer equip, per a confiar amb el del costat, en saber escoltar, en saber aprendre, en proposar coses, en buscar la forma de ser una mica millor. I això es fa des de l'autoanàlisi de les pròpies limitacions individuals i del grup. Evidentment cada torn té la seva manera de ser, alguns semblen millors que altres però a l'hora de la veritat el que ha de funcionar és l'equip. I els grans serveis son els que posen a la llum les virtuts i els defectes.\nLes dinàmiques que hi ha els últims mesos, en un parc com el de Lleida, han aconseguit molt en aquest sentit. La motivació de molts companys en progressar, en promocionar els ha permès aprendre i tenir bases de coneixement molt importants, que s'han vist reflectides al dia a dia dels torns. Ha millorat la motivació per a les pràctiques i maniobres, que han passat de limitar-se a les rutinàries que ens "imposen" des de la casa, a completar-les amb supòsits que de tant en tant ens ha tocat gestionar des del gairebé desconeixement en els serveis complexes. I és per això que serveis com Badalona, IQOXE, Montornès o un dipòsit amb fuita son oportunitats de posar en valor aquests plusos que tenim molts torns i molts parcs. Tots ells son serveis molt complexes, en que és fàcil que algunes coses acabin sortint malament. On tot s'ha de conèixer, tot s'ha de plantejar, s'ha de provar i si totes aquestes accions són efectives o no, serà perquè la magnitud del servei ens limita tant la resposta com el saber quina és la correcta. El límit no ha de ser el no provar coses. Què i quan, per molt complicats que siguin, si no ho fem nosaltres no les farà ningú més.\nReconec que els "grans serveis" m'encanten, però perquè per a mi i molts dels meus companys són oportunitats d'aplicar coneixement, entrenament i el moment de posar en pràctica tot allò pel qual t'has preparat. I també ho són com a visió real i realista de tot allò que et limita. Per tant, són un nou incentiu per a seguir aprenent i millorant. Que bons som, però encara ho hem de ser més.\nSembla que la història es repeteix i a pitjor. Aquesta setmana va fer un any de l'incendi a una nau a Montornès del Vallès. Hi varen cremar un grapat de dipòsits de dissolvents, i un mes després hi havia a mega explosió de Tarragona, al Polígon petroquímic. I dic Mega perquè ningú s'esperava que un tros de planxa de més d'una tona volés uns tres km enllà. De fet, això ens hauria de fer reconsiderar algunes de les distàncies de seguretat que prenem als serveis, perquè utilitzem distàncies standard de 50-100-200-500m, però no de 3km. Però la realitat ens diu que encara no ho hem aplicat a la formació ni a les INTs corresponents. Un simple comentari seria suficient. Tot i que les distàncies recomanades són aquestes, la realitat ens diu que hi ha projeccions a més distància i així ens cobrim les espatlles. Qualsevol químic ho entén, perquè la certesa del 100% no existeix, el concepte "orbital" ens defineix una probabilitat del 99%, però no sabem on, ni si estarà fora (1%). Posteriorment vàrem tenir un altra servei a Sant Feliu de Llobregat. Aquest ja més recent. I d'aquí a poc en tornarem a tenir, i un altra, i un altra...\nCom en els incendis d'habitatge de la gent més dèbil. Aquests ens destapen els ulls, de tant en tant, fins que ens els tornem a embenar. Recordo fa no massa anys, 25 març 2014, al Vendrell, un incendi on van morir 4 nens d'una família amb pobresa energètica, connectada a la xarxa elèctrica de qualsevol manera. Els bombers vàrem fer la nostra feina, però ells varen perdre la vida...\nA Badalona va passar fa pràcticament 2 anys. Van morir 3 persones en un incendi que es va desplaçar per tot l'edifici. Aprofitant les corrents d'aire i la ignorància de la gent. Res ha canviat. Quant anuncis a la tele heu vist (de Protecció Civil?) dient què cal fer per prevenir els incendis i la seva devastació? Doncs la realitat, que és molt crua ens segueix donant lliçons. Altra cop a Badalona, la pobresa energètica, la pobresa social, l'abandonament de la societat, ha fet que una pobre gent, sense papers, sense casa, sense recursos i SENSE OPORTUNITATS, hagin rebut una nova patacada de la vida.\nBadalona és el model que es repeteix a molts edificis de TOTES les nostres ciutats. A nivell de Bombers, no podem fer gaire cosa. Estar preparats per a la propera. Perquè com us he dit, les desgràcies quan hi ha mala prevenció es repeteixen. Tots sabem d'edificis en mal estat, tots els bombers hem anat a apagar incendis plens de misèria, brossa a peu d'escales, brossa als patis interiors, pisos plens de maletes i roba i amb matalassos pel terra, edificis abandonats on s'hi refugien persones (anava a posar gent, però són persones, amb nom i cognoms). Hem estat a multitud d'edificis on les portes tanquen malament, on altres estan trencades o arrancades. Pisos, edificis i naus plens de brutícia on a la nit, ves a saber tu quantes persones s'hi refugien. I què fan els governs i entitats? Cal gestionar de forma eficient i HUMANA tota aquesta lacra social que portem arrossegant de fa massa anys. Podríem dir que a Europa no hi ha esclavitud, però és a base d'ignorar als immigrants, els sense papers i els refugiats. No hi són, per tant no podem tenir esclaus. És pitjor, són persones que no existeixen, però que estan aquí. Els han fet invisibles.\nI a nosaltres com a bombers no ens toca altra cosa que estar preparats per a la propera. Per a la propera nau, edifici o habitatge ple de persones, de qualsevol edat que viuen en condicions que no desitjaríem ni al nostre pitjor enemic, però que és una realitat que ens trobem cada dia. Així que la nostra millor aportació és poder estar capacitats per al repte que se'ns planteja a cada servei. Ser hàbils en utilitzar els vehicles escala, ser hàbils en l'extinció des de l'exterior, ser hàbils en l'atac interior, en treballar a les fosques, amb poca visibilitat, esquivant i palpant l'entorn per anar progressant. Adquirir quantes més destreses en rescat de persones, en la seva recerca, en l'establiment de punts de seguretat per a poder avançar... tot un seguit d'accions "nostres" que ens han de permetre rescatar el màxim de persones. Potser una de les coses que hauríem d'entrenar en un futur proper, és el de rescatar persones per les teulades i balcons. Les nostres cistelles tenen una capacitat limitada. Si ja hi hem de pujar un mínim de dues persones, haurem de canviar la manera de fer, com podem baixar a més d'una persona? Als terrats i teulades se'ns acumulen fàcilment tres, vuit o més persones... és clar que és una escala, que tots poden baixar, però quan estàs a 15m o més del terra se't fa tot més complicat.\nLa nostra feina és estar preparats, establir metodologies i practicar-les. La feina dels governs és evitar que això es repeteixi o que vagi a més. En definitiva els hem d'exigir, des de totes les posicions, que es donin els recursos necessaris a tots els nivells. Cal evitar les conseqüències humanes dels accidents, les explosions, els incendis, les malalties que son provocades per la manca de la prevenció i seguretat als habitatges, els edificis, les naus, als carrers. Avui han estat els veïns sense nom que dormien a una nau, demà potser seran els residents d'un habitatge unifamiliar situat a 300m d'una nau industrial, on ha explotat alguna cosa que no estava protegida. La No seguretat ens pot treure la vida a qualsevol de nosaltres. El 99% en seguretat no és mai suficient, per tant hi hem de dedicar tots els esforços. Uns hem d'estar preparats per quan toqui actuar, però altres també han d'actuar abans que tot això passi. I quan menys pugui passar serà sempre millor a la alternativa de no haver fet res per evitar-ho. Ajudem a fer visibles als invisibles.\nAl desembre pas de pardal, sí, ja sé, la dita no és exactament així. Els qui no la conegueu la busqueu, que una mica més de cultura a tots no ens aniria malament. 😜\nPoc a poc anem avançant en un any estrany, on ens ha passat gairebé de tot (l'any en que va cremar la DG va ser un altra), ens hem sabut adaptar a la COVID, a tornar a estar mínims, molt mínims, als parcs, gairebé ningú a les oficines de regions, sales de control amb més positius que personal treballant-hi, trucades amunt i avall per aclarir què passava amb les mascaretes, els guants i també com és que s'havien de reutilitzar vestits de protecció química/biològica quan eren d'un sol ús. Ens hem adaptat, millorat, ens hem tornat resilients, tenim alguns protocols de protecció una mica més clars (una mica, no ens passem tampoc), hem descobert que la Bio a Can Bombers no ens l'havíem pres mai de forma seriosa (ara sembla que si, com a mínim tenim bona experiència), hem entrat a pisos on hi havia malalts de COVID perquè s'havien quedat tancats als lavabo, obert pisos on l'inquilí malauradament havia perdut la vida i un grapat de coses més en una situació de pandèmia mundial i hem SOBREVISCUT amb nota.\nMolts bombers ara serien capaços de muntar una ABD (sembla que també sabem el que significa), fer una barreja amb el % de lleixiu potser costaria una mica més, però segur que sabríem trobar la info sobre la proporció. També molts bombers es posarien el Nivell II sense gaires preocupacions, que bàsicament els assegura una bona protecció. Molts hem (i m'incloc) après a fer videotrucades amb el Zoom, el Meet, els Teams i un grapat de plataformes més. Fem un grapat de reunions des de casa, amb la comoditat de no posar-nos pantalons, sinó el pijama. També ens hem hagut d'acostumar a netejar les superfícies més comuns de la cuina i les habitacions quan entrem de guàrdia, així com ventilar el parc a primera hora del matí (per molt fred que faci), i també som molt més nets. Mai havia pujat a un camió de bombers que no fes pudor de fum, de mullat o simplement que em piqués el nas per la pols del tauler de comandaments. Ja no hi ha cendrers amb alguna cigarreta de fa 5 anys, ni la cendra corresponent. Hem sobreviscut i hem après. Som molt millors.\nI poc a poc, a pas de pardal, les coses van arribant. Ja tenim al servei (a l'espera d'algun detall) els dos primers camions BRP. Són els dos primers models que havien de servir per a comprovar que tot estigués ben dissenyat, que ningú s'hagués oblidat algun detall, o simplement que no hi hagués cap incomoditat subsanable. Segurament aquests dos models es quedaren així. Ja no seran reformats, però esperem que els que ens vindran a partir del trimestre vinent ja portaran les millores que s'hi volen afegir. Així que si algun dia passeu per Cerdanyola (al GROS) o per l'Escola hi veureu els dos primers i flamants camions de bombers, de la sèrie dels 92 BRP. I com que ja tenim les eleccions a tocar, ningú s'hi posarà per la foto. De fet, els mateixos que l'han acabat comprant, son els mateixos polítics que van deixar de comprar-ne durant molts i molts anys. Per molt que les aixetes de Madrid estiguessin tancades. Per cert, algú els hauria de preguntar durant la campanya electoral, quan renovaran els parcs de bombers. I no em val la resposta de que ja hi ha un pla. Perquè el pla fa anys que està fet. Quan s'executarà?\nAixí que a pas de pardal anem millorant la nostra plantilla. En poques setmanes els nous 250 bombers en pràctiques acabaran la seva formació i podrem disposar d'ells als parcs al 100%. Fins ara els hem tractat com a nens, els ensenyem i ens segueixen a tot arreu on anem. En poques setmanes ja s'integraran com un més als parcs, i ajudaran a pal·liar la crítica situació que encara vivim de manca de personal. I que seguirem tenint.\nI seguirem, perquè és evident que si volem ser (i ho hem de ser) ambiciosos vol dir que hem de tenir la plantilla complerta i segurament incrementada encara una mica més. Hem de poder arribar a tot arreu, i no només aquells dies en que els riscos, les tempestes o grans catàstrofes s'han esdevingut, sinó també en el dia a dia de la prevenció i el fer coses "normals" de bomber. Quines? Anar amb el camió per la ciutat i parar en algun hidrant i comprovar-lo. Resseguir aquells carrers de la ciutat que recentment han canviat de sentit. Aquells carrers que han estat reformats per a ser de vianants, semi-vianants o simplement perquè hi han instal·lat llums i senyals noves, i per tant cal comprovar que l'autoescala es pot desplegar entre cablejats, ferros i estructures, que tot i els necessaris llums de Nadal, podem seguir passant amb els camions i desplegar els 30m de l'escala. Sense descuidar de fer pràctiques decents (no les de mirar un vídeo) sinó les de fer tot un muntatge al pati del parc, utilitzant cordes, desplegant mànegues o tirant litres i litres d'escuma. Per a tot això no cal 2500 bombers, en necessitem molts més. I és que el dia que fa falta, i de tant en tant som necessaris, cal buscar i trobar bombers de sota les pedres.\nI per acabar la dita... per any nou pas de bou. Doncs a veure si és veritat i l'any 2021 comencem a tenir alguna alegria.


S Hotel Batam Island Indonèsia - Ofertes d'hotels amb els MILLORS DESCOMPTES EN LÍNIA\nKomplek Marina Business Centre Blok A 11 - 15, Nagoya, Batam Island, Indonèsia, 29432 - Veure al mapa\nBarri Nagoya Nagoya Batu Ampar Batu Ampar Batu Ampar Batu Ampar Nagoya Nagoya Batu Ampar Batu Ampar\nBen posicionat a Nagoya, S Hotel és un lloc ideal d'inici d'excursions a Batam Island. Tota l'emoció del centre de la ciutat és només a 2.6 km. Per aquells de vosaltres que vulguin aventurar-se Centre Comercial Diamond City, Batam Lucky Plaza, Nagoya Citywalk Shopping Mall són només algunes de les atraccions disponibles per als visitants.\nS Hotel ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de seguretat 24 hores, servei de neteja diari, servei de taxi, recepció 24 hores, servei d'habitacions 24 hores.\nEls clients poden triar d'entre 38 habitacions, i totes desprenen una atmòsfera de pau i harmonia total. L'hotel ofereix meravelloses instal.lacions d'oci com jardí que faran de la vostra estada una experiència inoblidable. S Hotel és una elecció inteligents per a viatgers a Batam Island, i ofereix una estada relaxant i sense molèsties.\nTots els tipus de viatgers (22) Viatger de Negocis (1) Parelles (5) Viatgers en solitari (7) Famílies amb infants petits (4) Grups (5)\nTots els tipus de viatgers (39) Parelles (10) Viatgers en solitari (18) Famílies amb infants petits (4) Grups (7)\nLim, Estats Units


Un sospitós es fereix en esclatar-li a l´entrecuix un pot de fum dels Mossos - Catalunya - Diari de Girona\nUn sospitós es fereix en esclatar-li a l´entrecuix un pot de fum dels Mossos\nEls agents perseguien\nels membres d'una\nEls Mossos d'Esquadra van detenir dimarts en un operatiu especial a Castelldefels a tres integrants d'una "perillosa" banda d'extorsionadors de morosos, un dels quals va resultar ferit en el dispositiu en esclatar-li un pot de fum llançat pels agents. Els Mossos han defensat la correcció de l'actuació davant de la perillositat de la banda i els seus antecedents. Tot i això, la versió policial xoca amb l'oferta per l'advocada de l'arrestat ferit, que ha denunciat davant d'un jutjat de Gavà als Mossos per un delicte de lesions, tortures i abús d'autoritat, segons van avançar ahir diversos mitjans de comunicació.\nSegons la versió dels Mossos, es va muntar un dispositiu amb presència d'efectius del Grup Especial d'Intervenció (GEI), que va detectar els tres sospitosos en un Porsche, al qual li van demanar que s'aturés. El vehicle va reprendre la marxa amb la voluntat d'atropellar els agents, de manera que en lloc de disparar els agents van optar per llançar un pot de fum davant del perill. El pot va caure sobre la falda d'un dels sospitosos que, en un acte reflex, va tancar les cames sense deixar sortir els gasos, amb la qual cosa es va produir una explosió que li "va ferir l'escrot".\nLa policia catalana ha qualificat de "correcta" l'actuació policial davant d'una banda perillosa d'extorsionadors, els integrants de la qualtenien antecedents per fets similars i eren experts en arts marcials. La investigació ha permès descobrir que en els baixos de l'immoble on vivien hi havia "una espècie de sala de tortures". Dos dels detinguts han ingressat a la presó després de passar a disposició judicial, mentre que el sospitós ferit continua imputat en espera de presentar-se davant del jutge quan es recuperi de les ferides.


Comissió de Govern. 3/03/2003 - Ajuntament de Mataró\nComissió de Govern. 3/03/2003\n1676/2003 de 27 de febrer\nConvocatoria sessió Comissió de Govern de 3 de març de 2003.\nEn ús de les atribucions que em confereix la legislació de Règim Local, es convoca els regidors/res que componen la COMISSIÓ DE GOVERN, a la sessió que tindrà lloc el proper dilluns 3 de març de 2003, a les 9 hores i 30 minuts del matí, en la Sala de Reunions del soterrani de l'edifici del Carreró d'aquest Ajuntament, per deliberar els assumptes consignats en el següent\n1 Aprovació, si s'escau, de l'Acta de la sessió ordinària que tingué lloc el dia 17 de febrer de 2003\n4 Aprovació del plec de condicions econòmiques administratives i tècniques particulars que regirà la contractació, mitjançant concurs i procediment obert, de les obres per a l'execució del projecte executiu del rehabilitació de les illes LL-M-Kr-Lr del Cementiri dels Caputxins i les illes de l'ampliació nord que linden amb el Cementiri Vell, de Mataró, i convocar licitació. Pressupost màxim de licitació: fins a 368.427'66.-EUR., IVA. inclòs.\n5 Aprovació del plec de condicions econòmiques administratives i tècniques particulars que regirà la contractació, mitjançant concurs i procediment obert, del subministrament de vuit escúters per a la Policia Local, i convocar licitació. Pressupost màxim de licitació: fins a 43.500,00.- EUR., IVA inclòs, en metàl·lic i un mínim de 2.100'00.-EUR., IVA. inclòs, en els que s'han peritat 8 escúters antics que es lliuraran a l'adjudicatari com a pagament en espècie.\n6 Modificació del contracte d'obres per a l'execució del projecte d'ampliació del ramal d'accés a la plaça França pels vehicles procedents de la ronda Mataró, adjudicat a favor de "Construcciones J.A. Barbany, SL.", modificació la qual comporta l'adequació de l'execució de les obres al contingut del projecte modificat aprovat per la Comissió de Govern Municipal de data 20/01/2003, el que comporta un increment respecte del preu inicial del contracte de 160.459'69.EUR., IVA. inclòs, equivalent al 49'99 % respecte del preu pel que s'adjudicà el contracte.\n7 Modificació del contracte d'obres per a l'execució del projecte de recuperació medioambiental, reforestació i millora del Parc Central de Mataró, Fase 4 B, adjudicat a la mercantil "Necso Entrecanales y Cubiertas, SA.", modificació la qual comporta un augment de la seva quantia en l'import de 8.219,47 EUR., IVA. inclòs, degut a l'augment produït en algunes de les partides inicialment previstes en el projecte d'obres, per imprevistos sorgits durant el decurs de les mateixes (excés d'amidaments).\n8 Modificació del contracte d'obres per a l'execució del projecte executiu per a l'execució de la vuitena barra de nínxols del Cementiri de Les Valls, de Mataró, adjudicat a favor de Construccions J.A. Barbany, SL., modificació la qual comporta reintegrar a l'esmentada mercantil l'import de 881'43.-EUR., IVA. inclòs procedent del sobrant existent en el control de qualitat i que inicialment se li va descomptar del preu d'adjudicació, segons estableix el plec de clàusules econòmiques administratives generals per a la contractació d'obres aprovades pel Ple Municipal.\n9 Ratificar el decret del conseller delegat de Serveis Centrals en relació a la pròrroga per dos anys addicionals del contracte de servei de recollida de voluminosos, adjudicat a favor de Fomento de Construcciones y Contratas, SA., per un import de fins a 353.078'02.-EUR., IVA. inclòs pels dos anys de durada del contracte; modificació del contracte del tractament dels voluminosos recollits, adjudicat a favor de l'entitat l'Arca del Maresme, SL., per import de 13.491'84.-EUR., IVA. inclòs, degut a l'augment de tones sotmeses a tractament durant els mesos de gener i febrer, i prorrogar el contracte de tractament dels voluminosos durant el termini d'un mes addicional, des del 01/03/2003 al 31/03/2003, a fi de poder portar a terme la tramitació administrativa d'adjudicació del nou concurs aprovat per acord de la Comissió de Govern Municipal del passat dia 17/02/2003, ascendint el pressupost pel mes de pròrroga del servei a 12.500'00.-EUR., IVA. inclòs.\n10 Ratificar el decret núm. 1469/2003 de 21 de febrer, relatiu a l'adjudicació del servei de gestió del telèfon d'atenció ciutadana 010 de l'Ajuntament de Mataró, a l'empresa "Servicios de Telemarqueting, SA (SERTEL)", per als anys 2003 i 2004 i per un import total de 183.280'10 EUR., IVA inclòs.\n11 Aprovar l'adjudicació de les obres del projecte de construcció d'un centre cívic al Pla d'en Boet-Peramàs-Esmandies, a Mataró a l'empresa SyO BARCELONA, SL per un import d'1.896.166'54 EUR., IVA inclòs.\n12 Aprovar l'adjudicació del projecte de millora de la caixa d'escenari del Teatre Monumental de Mataró, desglossat en 4 lots: Lot núm. 1, (Ram paleta) a l'autònom Cristóbal Garcia Martín per un import de 22.039,56 EUR., IVA inclòs. Lot núm. 2, (Plataforma elevadora) a l'empresa Cruxent, SA per un import de 33.673,50 EUR., IVA inclòs. Lot núm. 3, (Tall motoritzat) a l'empresa Fresnel, SA per un import de 21.382,35 EUR., IVA inclòs. Lot núm. 4 (Ampliació escenari) a l'empresa Fresnel, SA per un import de 5.845,03 EUR., IVA inclòs.\n13 Aprovació inicial del projecte bàsic i executiu de Centre d'Art per a nous creadors a Can Xalant\n14 Aprovació inicial del projecte bàsic del Centre d'Art Germans Arenas Clavell.\n15 Aprovació definitiva del projecte de construcció de la 9ª barra del nínxols del cementiri municipal de Les Valls.\n16 Aprovació de l'Acta de recepció de les obres de construcció de la 8ª barra de nínxols del cementiri municipal de les Valls.\n17 Aprovar el protocol d'adhesió al programa ANEM AL TEATRE, organitzat per la Diputació de Barcelona i els ajuntaments per al curs 2003-2004.\n18 Recepció de les obres de regulació semafòrica cruïlla Jordi Joan amb Racó Sant Pere i amb Ctra. de Barcelona a Girona.


les bases d'un pressupost per a temps difícils - Diari de Girona\nles bases d'un pressupost per a temps difícils\njoan pluma 02.11.2008 | 01:00\nEl portaveu del grup socialista a l'Ajuntament de Girona explica quins són els valors que hi ha darrere la confecció dels pressupostos per al 2009, entre els quals esmenta la solidaritat, la igualitat, l'austeritat i el rigor\nLa discussió dels pressupostos de la ciutat ens permet posar en relleu les accions que pretenem dur a terme l'any vinent a la ciutat. Aquest és l'exercici habitual de la discussió pressupostària. Però l'exercici de fer un pressupost no consisteix només a llistar accions. Fer un pressupost permet sobretot traduir en propostes les experiències de govern, trasllada a accions una manera d'entendre un moment concret de la història de la ciutat i és el resultat també d'una manera d'entendre la política i d'aplicar valors polítics a la vida pública. En les línies que segueixen voldria intentar explicar les bases del pressupost del 2009 per a la ciutat i els valors que el sustenten.\nCapacitat d'anàlisi de la ciutat\nHem fet el pressupost a partir d'una anàlisi de la situació de la ciutat, les seves necessitats a curt termini i les seves necessitats a llarg.\nLa posició de la ciutat és bona. Ens trobem en el centre d'una àrea que en els darrers anys ha crescut per sobre de les mitjanes catalanes en creixement del PIB, ocupació, en incorporació de les dones al mercat de treball, amb una tradició de serveis i amb una indústria àgil, orientada a l'exportació i capaç de respondre a un entorn advers. La ciutat ha demostrat tenir capacitat de treball cooperatiu amb la universitat i especialment en els darrers anys per a crear infraestructures claus per a la competitivitat com és el parc tecnològic de la Creueta. Aquesta ciutat, Girona, ha sigut capaç d'esdevenir una referència clara pel que fa a la gestió cultural, a la gestió del patrimoni i a la definició d'una estructura comercial competitiva i moderna. Ha estat capaç de garantir des dels recursos patrimonials propis, un model turístic sostenible i compatible amb el seu barri vell i la seva trama urbana. Hem estat i sóm una ciutat admirada per la gestió del seu espai públic i una capital dinàmica. Girona està més ben preparada que mai per a la crisi.\nDes d'aquesta lectura optimista de les possibilitats de la ciutat i de les seves potencialitats de futur, definim un pressupost que donarà resposta a la necessitat de mantenir la capacitat inversora en temps de crisi i no fer-ho recorrent a la pressió fiscal, sinó recorrent a l'estalvi.\nNomés des de l'experiència de govern podem aportar les dosis de realisme necessàries per donar resposta a la crisi. Coneixem les possibilitats dels recursos municipals i vàrem donar resposta a la crisi dels anys mitjans dels 80. Vàrem ser capaços en aquell moment de crear molts dels recursos per a la cohesió que ara, amb més experiència i millors mitjans, hauran de donar resposta en termes de servei en moments complicats. Ens referim a la xarxa de serveis socials, però també a tots els recursos educatius, culturals, esportius, informatius que es tradueixen en termes de capital social a disposició dels gironins i de les gironines. Uns recursos que complementen les rendes de les que disposem cada família i que les complementen millor quan els recursos són limitats. Ho hem fet en el passat i podem fer-ho ara. Podem donar també aquesta resposta a la crisi perquè n'hem gestionat en el passat.\nCapacitat de proposta\nLes propostes amb les quals vàrem concòrrer a les eleccions. Disposem tots plegats, del cos propositiu amb el que vàrem comparèixer davant els ciutadans i ciutadanes de Girona en les eleccions de juny de 2007. Nosaltres tres PSC, ERC I ICV, a més, hem definit, des de les propostes pròpies, un Pla de Mandat que avui és compromís de govern. Un compromís del qual donarem comptes també en una situació de limitació de recursos com la que hem d'abordar.\nAquestes són les, bases, els punts de partida. Però ens proposem també explicitar els valors que hi ha al darrera dels pressupostos que hem elaborat. Tots els que ens hem implicat políticament tenim el deure de lluitar contra la desafecció i podem fer-ho situant amb nitidesa quins són els valors polítics rere una proposta de pressupostos. Són els valors el que millor expliquen com traslladar l'acció política a l'acció de govern.\nEls proposem uns pressupostos que són solidaris, perquè davant la crisi cerquen donar respostes a necessitats concretes i a escala del conjunt de la ciutat i que destinen els recursos disponibles a assegurar el desenvolupament coherent de Girona\nQue fomenten la igualtat. La igualtat de tots per accedir als serveis ciutadans, la igualtat d'oportunitats per a la qualificació professional i l'accés al treball i a l'educació, la igualtat de tots sense que pesi ni l'origen social ni el barri de residència. La igualtat com a valor màxim de progrés\nQue són austers perquè venen d'una tradició de control de la despesa i de rigor en el tipus de despesa que fa a aquest ajuntament, que ha marxat sempre i més que ho farà ara, de l'exhibició de poder mitjançant el protocol i els mitjans associats. Que ha fugit de l'apoteosi barroca del poder i dels mitjans que li han estat associats tradicionalment (retribucions, mitjans de treball materials de difusió) i que resten credibilitat a l'exercici de la política. S'ha imposat al conjunt del país la manera de fer en aquest sentit dels governs gironins: austers, discrets i treballadors.\nQue són rigorosos en l'execució de les polítiques i dels pressupostos, tant que comptem amb tot el crèdit que poden demanar les entitats financeres i que estem fent front a les nostres obligacions amb absoluta puntualitat i solvència, malgrat la caiguda de determinats ingressos.\nPartim doncs de valors socialistes i de progrés com la igualtat, la solidaritat, l'austeritat i el rigor; definim el pressupost des de prioritats polítiques de progrés com són la gestió de la crisi, el desenvolupament d'un model de ciutat que continui essent competitiu, l'aprofondiment de la cohesió social i assegurar la cohesió territorial. I treballem des del coneixement profund de la realitat ciutadana i des de la convicció de tenir el model de futur més solvent per a Girona.\nValors de progrés, prioritats clares, realisme en l'ànàlisi i capacitat de projectar la ciutat cap al futur: quatre eixos per a un bon pressupost per a un ajuntament que sap gestionar, per a una ciutat carregada de futur i que confia en els seus recursos i les seva capacitat de progessar sota la bona direcció de l'equip que Anna Pagans lidera.


Especialitats · Núria Cònsol\nEl nostre sistema musculoesquelètic està format per ossos, músculs, tendons, articulacions, lligaments i fàscies i està coordinat pel sistema nerviós, assegurant el correcte equilibri del cos.\nAquest sistema es pot lesionar a través de traumatismes, cirurgies, estrès mecànic, postural, psicològic o emocional. Degut a aquestes situacions es poden generar alteracions i lesions tissulars com poden ser els dolors d’esquena, trastorns articulars i tendinosos, neuropaties i lesions traumàtiques o esportives.\nL’objectiu del tractament és restablir el moviment i recuperar la funció de l’estructura afectada. Em baso en l’exploració, diagnòstic i raonament clínic per buscar l’origen del problema i plantejar un tractament. Les eines que utilitzo per tractar aquestes afectacions són la teràpia manual i l’exercici terapèutic.\nLes disfuncions més habituals que em trobo a la consulta són:\nDolor d’esquena: cervicàlgia, lumbàlgia, contractures musculars, hèrnia discal.\nCiatàlgia o dolor d’origen neuronal.\nAfectacions perifèriques: dolor articular, tendinitis d’espatlla, epicondilitis, fascitis plantar, esquinç de turmell, ruptures fibril·lars, condromalàcia rotuliana.\nTrastorns osteomusculars de l’esportista: pubàlgia, tendinitis de repetició, alteració mecànica corporal.\nDisfuncions craniofacials i craneomandibulars: cefalees, vertigen, bruxisme, trastorns de l’articulació temporomandibular.\nLes vísceres són els òrgans que es troben dins les cavitats del cos, estan unides a través de fàscies i lligaments. Aquesta unió permet una relació íntima entre les estructures múscul-esquelètiques i les vísceres.\nPer exemple, un pacient pot presentar dolor a la zona lumbar que pot venir per problemes al colon o dolor a la zona costal dreta produint una alteració al fetge. Això és degut a la relació nerviosa i lligamentosa entre les vísceres i altres estructures del cos.\nL’objectiu del tractament és restablir el moviment correcte de la víscera i així recuperar la seva funció.\nEm baso en l’exploració, diagnòstic i raonament clínic per buscar l’origen del problema i plantejar un tractament. Les eines que utilitzo per tractar aquestes afectacions són tècniques de teràpia manual molt suaus i consells d’hàbits saludables.\nTrastorns digestius: dolor abdominal, reflux gastroesofàgic, hèrnia de hiatus, restrenyiment, colon irritable, adherències postquirúrgiques.\nTrastorns respiratoris: asma, bronquitis, sinusitis i otitis.\nEl sòl pelvià és el conjunt de músculs situats a la part inferior de la pelvis i participen en el correcte funcionament urinari, sexual, del trànsit fecal i del part. L’embaràs, el part, una mala postural, algunes cirurgies pelvianes o la pràctica d’esports d’impacte són alguns dels factors de risc que augmenten la probabilitat de provocar disfuncions del sòl pelvià afectant de forma important la qualitat de vida de les persones que ho pateixen.\nL’objectiu del tractament és millorar les molèsties, restablir la funcionalitat de l’òrgan afectat i treballar en la prevenció de disfuncions del sòl pèlvic.\nPer tractar aquestes afectacions utilitzo tècniques manuals d’osteopatia i fisioteràpia, exercicis abdominals hipopressius, exercicis perineals, electroestimulació muscular i tècniques comportamentals.\nCaiguda de vísceres pelvianes o prolapses.\nRetracció per cicatrius per intervencions ginecològiques o del part (episiotomia o cesària).\nEn l’embaràs al cos de la dona es produeixen una sèrie de canvis fisiològics a nivell postural, abdominal, pèlvic i perineal repercutint en el sistema musculoesquelètic, digestiu i urogenital. En ocasions poden aparèixer problemes com la ciàtica, hemorroides, acidesa digestiva i afectació venosa o limfàtica.\nAmb tècniques manuals respectuoses i segures s’acompanya a la dona per facilitar l’adaptació del seu cos a aquests canvis físics i biomecànics.\nLa nostra circulació consta d’un sistema tancat d’artèries i venes i un sistema semiobert, el sistema limfàtic. Per assegurar un correcte funcionament, aquests sistemes han d’estar en equilibri un amb l’altre.\nEl cos a través del drenatge limfàtic elimina els elements de rebuig del metabolisme. Aquesta eliminació de productes innecessaris juntament amb el transport d’elements nutritius es realitza en els vasos limfàtics. Aquests canals limfàtics actuen juntament amb les venes per regular l’equilibri intersticial entre els diferents teixits, el desequilibri d’algun d’aquests dos sistemes produeix un edema.\nL’aparició d’aquesta afectació pot estar acompanyada de sensació de pesantor a la zona afectada, rigidesa articular i símptomes a nivell de la pell (disminució de la flexibilitat, dolor, augment de temperatura cutània i vermellor).\nL’objectiu del tractament és conduir el líquid filtrat, amb prudència cap a les regions en les que la circulació limfàtica no és capaç d’assegurar la reabsorció i l’evacuació.\nDurant la primera visita es realitzarà un diagnòstic diferencial dels diferents tipus d’edema per poder aplicar el tractament més adequat. Les eines que utilitzo per tractar aquestes afectacions són el drenatge limfàtic manual, la teràpia de compressió a través d’embenats o mitges de compressió, tractament de la cicatriu, pautes per la cura de la pell i exercicis actius específics.\nAlgunes de les principals indicacions són:\nEls limfedemes d’origen traumàtic: hematomes, ruptura de fibres musculars i postfractures.\nEls limfedemes postquirúrgics: cirurgies de traumatologia, cirurgia maxil·lofacial, cirurgia plàstica i liposuccions.\nTrastorns vasculars perifèrics: edema venós postural o durant l’embaràs.\nEdema local del sistema nerviós central i perifèric: paràlisi facial, neuràlgia del trigemin i cefalees.


Gerard Farré i Raúl Galiano seran a la fase final del Campionat de Catalunya Cadet\nLes bones prestacions dels nostres representants al Campionat de Catalunya Cadet van ser una de les notícies destacades del passat cap de setmana en les competicions de tennis en què vam prendre part.\nAixí, Gerard Farré va superar la fase prèvia i jugarà fase final a partir d'aquest dissabte. Farré es va imposar per 7-5 i 6-1 davant Marc Fusté (CT Andrés Gimeno) en el duel de la tercera i darrera ronda de la prèvia. També Raúl Galiano es va classificar de manera directe, amb la qual cosa serà també a la fase final. El torneig es disputa al CIT Cornellà.\nEncara en competicions individuals, a l’Open Club Natació Lleida, en benjamí masculí fase de consolació, Eloi Pericón va perdre contra Marc Farré (1) (Sícoris) per 6-3 i 6-2, mentre que en +35 Joan Roma va caure davant Ignacio Franco per 6-0 i 6-3. A l’Open Prat Llongueras, en aleví masculí 1 Nil Rubio va cedir enfront Guillermo Sanclemente (2) (PR Zoiti) per 6-1 i 6-0; en infantil masculí 1, Jan Rubio va guanyar contra Gerard Pascual (4) (CT Lleida) per 6-1 i 6-2; i en juvenil masculí Gerard Farré va perdre contra Ramón Vilaltella per 6-4 i 6-3; en cadet masculí 2 consolació, Francesc Giné (4) va perdre contra Àlex Vallejo (CT Lleida) per 6-2 i 6-4; en infantil masculí 2 consolació, Álvaro Pérez (4) va guanyar Adrian Pinies (Sociedad Mercantil y Art) per wo; en infantil femení 1 consolació, Marlen Bosch va perdre contra Carla Labella (3) (CN Lleida) per 7-6 i 6-3; en cadet masculí 1, Gerard Farré va guanyar Marcos Borobia (Tiro de Pichón) per 6-2 i 6-0; i es va ajornar el partit que Genís Punyet (1) havia de jugar contra David Jover (CT Lleida) en infantil masculí 3 consolació. Finalment, a l’Open Sasco Andrés Gimeno, la pluja va ajornar el duel d’aleví masculí entre Nil Jiménez i Francisco Arco (2) (CN Sant Cugat).\nPel que fa a les competicions per equips, al Campionat de Catalunya Aleví els nostres representants van patir dos derrotes amb un equip molt jove, doncs quatre dels que juguen podran repetir l’any vinent. Les ensopegades van ser davant el Cercle Sabadellès per 3-4 i enfront el Nàstic de Tarragona per 2-5. En principi, en la propera eliminatòria el nostre equip podrà salvar la categoria Argent.\nA la Lliga Catalana Comarcal, victòria del nostre equip infantil masculí per 4-1 davant el Sícoris Club, i triomf també del cadet masculí en la seva visita al CN Lleida, al que va derrotar per 1-4.


Departament de Cultura, 22 de març de 2021\nSubvencions a projectes d’internacionalització d’empreses audiovisuals que contribueixin a la comercialització de la producció audiovisual\nL’objecte d’aquestes bases és subvencionar projectes d’internacionalització d’empreses audiovisuals que contribueixin a la comercialització de la producció audiovisual. Aquests projectes només es poden referir a l’assistència a mercats i a activitats d’indústria. Als efectes d’aquestes bases s’entenen per activitats d’indústria les que no són únicament de promoció del producte audiovisual.\nEl període subvencionable és de l’1 de gener al 31 d’octubre de 2021.\nEl període per presentar sol·licituds és del 22 de març al 22 d’abril del 2021, tots dos inclosos.\nA qui va dirigitPoden optar a aquestes subvencions les empreses de producció o de distribució audiovisual independents que estiguin inscrites en el Registre d’empreses audiovisuals de Catalunya o en el Registre administratiu d’empreses cinematogràfiques i audiovisuals, gestionat per l’Institut de la Cinematografia i de les Arts Audiovisuals (ICAA), o les d’un estat membre de la Unió Europea o associat a l’Espai Econòmic Europeu i amb establiment operatiu a l’Estat espanyol, i que compleixin els requisits i les condicions que estableix la base 3.\nS’entén per empresa de producció audiovisual independent aquella persona física o jurídica que compleix les condicions següents: té una personalitat jurídica diferent a la d’una empresa prestadora de serveis de comunicació audiovisual; no participa de manera directa o indirecta en més del 15% del capital social d’una o de diverses empreses prestadores de serveis de comunicació audiovisual; el seu capital social no té una participació directa o indirecta superior al 15% per part d’una o de diverses empreses prestadores de serveis de comunicació audiovisual, i, en els darrers tres exercicis fiscals, no ha facturat més del 90% del seu volum de facturació a una mateixa empresa prestadora de serveis de comunicació audiovisual.\nS’entén per empresa distribuïdora independent aquella empresa distribuïdora que no és objecte d’influència dominant, directa o indirecta, ni per part d’empreses d’estats no membres de la Unió Europea ni associats a l’Espai Econòmic Europeu, ni d’empreses prestadores de serveis de comunicació audiovisual, per raons de propietat, de participació financera o per les normes que en regeixen la presa de decisions. S’entén que hi ha una influència dominant, directa o indirecta, d’una empresa quan aquesta compleix alguna de les condicions següents:\na) Tenir més del cinquanta per cent del capital subscrit en l’empresa distribuïdora.\nb) Disposar de la majoria dels vots corresponents a les participacions emeses per l’empresa distribuïdora o que puguin designar més de la meitat dels òrgans d’administració o de direcció.\nPrevious Post:Medialab celebra el primer Encuentro de Diseño y Cultura Digital de 2021 y la presentación AvLab Escuchas humanas y no humanas\nNext Post:Indígenas recolectores de miel inician protesta indefinida por el derecho a permanecer en una reserva de tigres


Josep Maria Jové, reelegit president de la Comunitat General de Regants del Canal Segarra-Garrigues - Tàrrega Televisió\nEl principal objectiu per als propers quatre anys és aconseguir “posar en marxa” els sectors que encara no reguen\nACN Tàrrega .- Josep Maria Jové continuarà quatre anys més com a president de la Comunitat General de Regants del Canal Segarra-Garrigues després d’haver estat reelegit per tercera vegada en el càrrec. Ha estat a la Junta General Extraordinària que s’ha celebrat aquest dissabte a Tàrrega, on hi ha assistit una trentena de representants de les col·lectivitats del canal. La candidatura de Jové no s’ha hagut de votar ja que ha estat l’única que s’ha presentat al càrrec, igual que la de Francesc Xavier Albareda que també ha estat reelegit com a vicepresident de l’entitat. Jové ha explicat a l’ACN que aposta per una projecte “continuista” i que en els propers quatre anys vol aconseguir “posar en marxa” tots els sectors del canal.\nDegut a les mesures de seguretat contra la covid-19, a la Junta General Extraordinària celebrada aquest dissabte a la seu de l’ens a Tàrrega només hi han assistit una trentena de persones, de les prop de 200 que es convoquen normalment. En concret, s’ha limitat l’assistència a només dues persones de cadascuna de les 16 col·lectivitats del canal.\nJové ha explicat que el projecte per als propers quatre anys serà “de continuïtat” de la feina feta fins ara i ha destacat la “bona sintonia” amb l’equip actual. “Treballem com un equip i espenyem per tirar aquest projecte endavant. Penso que s’avança més així que no pas fent canvis quatre cada anys i que entri gent nova que no estigui massa al corrent del tema”, ha apuntat.\nPel que fa l’últim mandat, Jové ha indicat que el Canal Segarra-Garrigues depèn “molt” de les aportacions de la Generalitat. En aquest sentit, ha explicat que el fet que la Generalitat hagi estat tres anys amb els pressupostos prorrogats ha fet “frenar molt” l’execució de l’obra. De fet, lamenta que els darrers quatre anys “no han estat gaire bons ” ja que només s’han posat en reg 1.500 hectàrees del total de les 10.000 que en reguen actualment. “És molt poc, hem de poder fer 1000 hectàrees cada any per anar bé”, explica el reelegit president de l’entitat.\nTot i això, sí que ha destacat de manera positiva l’aprovació de 532 milions d’euros que va fer el Govern l’any passat per garantir la continuïtat de les obres del canal fins a la seva finalització el 2032. Un pla que Jové espera que mantingui el Govern que surti després de les eleccions del proper 14 de febrer.\nPel que fa els objectius per als propers quatre anys, el president dels regants del Segarra-Garrigues vol aconseguir “posar en marxa” tots els sectors que formen el canal. En especial els quatre sectors que encara no reguen “gens”, que són els de Torrefeta (Segarra), Tàrrega, Montgai (Noguera) i Sant Martí de Maldà (Urgell).\nEl Canal Segarra-Garrigues contempla convertir en regadiu 68.000 hectàrees de les comarques de Lleida. Actualment hi ha 20.000 hectàrees que tenen la possibilitat de regar, de les quals en reguen la meitat, 10.000. En aquest sentit, el Departament d’Agricultura només executa els treballs per portar l’aigua a les finques un determinat sector quan el 60% dels pagesos es comprometen a regar. “Ens costa aconseguir el 60% de les adhesions de cop”, explica Jové, que afegeix que l’entitat porta a terme diverses promocions arreu del territori per aconseguir sumar més gent


Toni Soler es moca amb la senyera a TV3 per fer costat a Dani Mateo | Catalunya | EL PAÍS Catalunya\nToni Soler es moca amb la senyera a TV3 per fer costat a Dani Mateo\n"El Dani és un company i estem a favor de l'humor sense censura"\n6 NOV 2018 - 11:14\tCET\nToni Soler, acompanyat de Jair Domínguez, es va voler solidaritzar amb Dani Mateo després de la polèmica per l'esquetx en què l'humorista d'El intermedio simulava que es mocava amb la bandera d'Espanya. Ho va fer mocant-se amb un mocador amb els colors de la senyera en el programa satíric de TV3 que presenta i dirigeix: Està passant.\nEstem a favor d'@DaniMateoAgain i de l'humor, per això també ens hem mocat amb una bandera #EstàPassantTV3\n— Està passant (@estapassanttv3) 5 de novembre de 2018\nL'escena, que s'ha compartit milers de vegades, comença amb Soler explicant que “com que el Dani és un company i estem a favor de l'humor sense censura, ara procediré a mocar-me amb un símbol nacional”.\nÉs llavors quan el periodista i escriptor Jair Domínguez es treu de la butxaca una senyera, la bandera oficial catalana, davant les protestes de Soler, que diu que no s'hi vol mocar. "Ah, amb l'espanyola sí i amb la catalana no. Doble rasero!", diu Domínguez, i Soler li contesta que "és molt gran i aquesta tela t'enceta el nas. Tinc una cosa molt millor per mocar-me com déu mana". Soler recorre llavors al “dispensador de senyeres per mocar-se”, un paquet de mocadors de paper amb el disseny de la bandera.\nDesprés que Soler faci ús d'aquests mocadors catalans, Domínguez pretén que el presentador llenci el mocador en una de les urnes del referèndum de l'1 d'octubre. Soler simula objeccions mentre Domínguez insisteix: “Acabem d'enfadar-nos ja amb tots!”.\nL'escena d'Està passant arriba dies després que Mateo es moqués amb la bandera d'Espanya a El intermedio, la qual cosa va provocar que a Twitter molts s'indignessin (almenys aparentment) per l'esquetx. Fa quatre anys, una escena similar va passar completament desapercebuda a El club de la comedia. En canvi, en aquesta ocasió tant Mateo com el programa han perdut contractes de publicitat i patrocinis. L'humorista s'ha disculpat diverses vegades i el programa ho va fer dilluns a la nit.\nDe totes maneres, la resposta de Soler i Domínguez continua sense convèncer alguns, que asseguren en els comentaris al vídeo, entre altres coses, que en realitat la bandera amb la qual cal fer-ho és l'estelada o que tècnicament no ho han fet amb la bandera, com si fos millor fabricar i utilitzar mocadors de paper amb els colors d'aquest símbol.\nD'altra banda i com ja comentàvem a Verne, a El intermedio el mateix Dani Mateo ja havia fet bromes tant amb les banderes catalanes (inclosa l'estelada) com amb l'himne de Catalunya. El còmic encara no ha contestat al gest de Toni Soler.\n10Quando o oportunismo político se apropria da festa do futebol\n6Na China, a ‘rebelião’ contra o trabalho das 9h às 21h, seis dias por semana\n5Entre la impunitat i la venjança\n7La crema d’un ninot de Puigdemont sacseja la campanya a Catalunya\n10L’alcalde de Coripe creia que cremaven un ninot de Puigdemont i no de l’assassina confessa del Gabriel


El Centre Cívic barri de la Pau ofereix tallers de costura, fotografia i informàtica - vilanovainformacio.cat - Portal de Comunicació de Vilanova del Camí\nEl Centre Cívic barri de la Pau ofereix tallers de costura, fotografia i informàtica\nPatronatge i costura, fotografia i informàtica. Aquests són els tallers que s’impartiran a partir d’aquesta tardor des del Centre Cívic barri de la Pau. Aquesta setmana s’han obert les inscripcions i es podran fer fins el dia 28 de setembre al centre, al carrer Verge del Cap, 26 de Vilanova del Camí. A partir de la primera setmana d’octubre començaran les classes de totes les propostes\nEl taller d’iniciació al patronatge i a la costura es farà els dimarts, de 18:30 a 20 h. El preu és de 36 euros trimestrals i el material anirà a càrrec de l’alumnat.\nCultura Vilanova també oferirà, des del centre cívic, un curs teòric pràctic d’iniciació de fotografia. Es farà els dijous, de 19 a 20:30 h. El preu és també de 36 euros al trimestre i caldrà portar càmera rèflex.\nD’altra banda, es faran dos cursos d’informàtica per a gent gran, un de nivell més bàsic i un altre per a persones ja iniciades. S’impartiran els mateixos dies, dilluns i dimecres, però en diferent horari: de 15 a 16:30 h, el curs de Nivell 1, i de 16:30 a 18 h, el de Nivell 2. El preu en ambdós casos és de 15 euros trimestrals.\nPer a inscripcions cal adreçar-se al CC barri de la Pau, de dilluns a divendres, en horari de 15 a 19 h. També podeu trucar al 93 805 44 22 (ext. 127) o enviar un correu electrònic a: centrecivicbarrilapau@vilanovadelcami.cat\nEtiquetes: Centre Civic barri la PauCursosTallers


Dilluns, 18 de gener del 2010\nTots els camins semblen dur al claustre del Centre d'Arts Santa Mònica, seu de l'exposició Monzó. Ho tinc tot de cara; considero Quim Monzó un dels grans de la literatura catalana i m'atrau el rumb que Vicenç Altaió i els seus adlàters han donat a una entitat que els barcelonins havíem deixat quasi en coma. La majoria de museus del món programen amb normalitat exposicions dedicades a escriptors, i el personatge Monzó es presta com ningú a un exercici d'interpretació que experimenti més enllà del paper.\nPerò ni el tam-tam publicitari que ha popularitzat la mostra ni l'aparent solvència literària del seu comissari, Julià Guillamon, acaben en res que no sigui fum. Aquest Monzó és massa baix en calories; viatja com un progre, se'n va de copes, navega per internet, mira revistes de senyores i -de tant en tant- fa discursos en efemèrides culturals... Però del murri que regira les entranyes del nostre imaginari sense pietat, ni rastre. L'important no és que Monzó begui tal o qual cocktail, ni mostrar un bar de copes (on l'autor mai no entraria), sinó intentar escatir quin és el paper de l'alcoholisme i el sexe en el seu joc literari. Si ens posem biogràfics, parlem també de la depressió, dels ansiolítics, de les putes, o deixem-ho córrer.\nMonzó no és l'únic damnificat de l'hermenèutica low cost. Regirin uns instants la premsa i parin esment als articles que celebren l'obra de Camus: alguns traços de la seva polèmica amb Sartre, quatre cursilades sobre la revolució interior, i passi-ho bé i fins al pròxim aniversari necrològic. Del suïcidi com a forma d'encarar l'absurd, de l'apologia boja de la llibertat que ens equipara als déus ("Per això em falta la lluna, o la felicitat, o la immortalitat, o qualsevol altra cosa que sigui demencial", diu Cal·lígula), doncs -sap què- potser en parlaríem un altre dia.\nHi ha una injustícia pitjor que la d'oblidar un escriptor, i és afeblir-ne la lletra per acabar convertint-lo en una joguina de la consciència de sofà. Camus m'ensenyà a patir en solitud, i el meu Monzó -no aquesta joguina de parc temàtic- a veure que aquest, tot i ser una merda vist des d'una nació subjugada, és el millor dels mons...\nNotícia publicada al diari AVUI, pàgina 19. Dilluns, 18 de gener del 2010\nParaules clau: Monzó, Mons, Camus


Casa de Roque Outes Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa de RoqueBungalowSarnon 4 San Orente, Sarnon, Outes, Espanya, 15237 - Veure al mapaExcepcional9,2Basada en48comentarisCasa de RoqueVeure més fotos"The owner and her husband are most delightful and helpful. F..."ThomasAustraliaVeure més fotosVeure totes les 50 fotosMolt bona ubicació 8,9Veure al mapa8,9UbicacióParticularitats que li encantaranWi-Fi gratuït en totes les habitacionsbanyjardíesports d'aigua (no motoritzats)aparcament de cotxesbiblioteca\nCasa Chalet Sobre l'allotjamentDescripcióTant si es tracta d'un viatge de plaer com si és de negocis, Casa de Roque és una elecció d'allotjament magnífica quan visiten Outes. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Casa de Roque, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha instal.lacions per a minusvàl.lids, habitació familiar, biblioteca. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, calefacció, escriptori, articles de tocador, plat de dutxa a cada habitació. L'hotel ofereix moltes oportunitats d'oci úniques, com bany, buceig, pesca, equitació, jardí. Casa de Roque és un lloc ideal d'estada pels viatgers que busquin encant, comfort i facilitat a Outes.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sebanyesports d'aigua (no motoritzats)pescaequitaciójardí Serveis i comoditatsbibliotecazona de fumadors Accésinstal.lacions per a minusvàl.lidss'admeten animals de companyia Disponible a totes les habitacionsarticles de tocadorbanyeraempolles d'aigua de cortesiaassecador de cabellcalefaccióplat de dutxaMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Casa de Roque de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Àudios de la secció Gols i + - La transmissió de l'Espanyol (Tot gira) - Pàgina 24\nTorra pancarta TSJC\nLa transmissió de l'Espanyol (Tot gira)\nGols i +\nHi haurà més reforços a l'Espanyol?\nL'Albert Benet entrevista el director esportiu del RCD Espanyol, Òscar Perarnau, per conèixer quines opcions té el club perico per incorporar algun nou fitxatge abans que es tanqui el mercat d'hivern el proper dia 31 de gener\nEspanyol 3 - Mallorca 2. La remuntada\nL'Espanyol ha acabat remontant l'1 a 2 contra el Mallorca i ha acabat guanyant amb gols de Simao, Verdú de penal i Raúl Baena. Aquest és el muntatge musical que ha fet Dani Expósito amb la narració del David Clupés.\nEspanyol 1- Celta 0. La primera victòria del 2013!\nPrimera victòria de l'any 2013 a Cornellà-El Prat!!! Torneu a escoltar el gol de Sergio García amb la narració de David Clupés i el muntatge de Dani Jiménez\nArriben els reforços del mercat d'hivern\nEl director esportiu de l'Espanyol, Òscar Perarnau, analitza el fitxatge del búlgar Martin Petrov. També explica les opcions d'incorporar el jugador del Parma Dorlan Pabón\nEntrevista a Òscar Perarnau abans del derbi\nAlbert Benet entrevista el director esportiu de l'Espanyol, Òscar Perarnau, per saber les possibles incorporacions a la plantilla durant el mercat d'hivern. Entrevista realitzada al Camp Nou, just abans de l'inici del derbi.\nEspanyol 2-Deportivo 0. Dos gols per sortir del descens!\nTorna a escoltar la narració dels gols de Simao i Stuani contra el Deportivo.\nL'assalt al Bernabeu! Madrid 2-Espanyol 2\nPodeu tornar a sentir el muntage de Dani Jiménez amb els dos gols de l'Espanyol i la narració de David Clupés\nJoan Collet al Bernabéu\nEl president del RCD Espanyol, Joan Collet, conversa amb l'Albert Benet i li explica quines són les seves sensacions minuts abans de començar el trascendent partit de l'equip d'Aguirre davant el Reial Madrid\n2008, l'últim assalt al Bernabeu\nL'any 2008 l'Espanyol va puntuar per última vegada al Santiago Bernabeu. Empat a 2, amb Tintín Màrquez a la banqueta i gols de Tamudo de penal i Luis Garcia. Així ho vam viure a Catalunya Ràdio!\nDescobrint Javier Aguirre\nL'entrenador del RCD Espanyol, Javier Aguirre conversa amb Pere Escobar al Club de la MItjanit\nPrimera roda de premsa d'Aguirre a Granada\nPrimera roda de premsa del nou entrenador de l'Espanyol, Javier Aguirre. El mexicà ens ha explicat quines han estat les claus de l'empat al camp del Granada i com ha vist el grup per, a partir d'ara, anar de mica de mica sumant punts que l'allunyin del pou del descens.\nEl club aposta per Javier Aguirre\nJavier Aguirre serà el nou entrenador de l'Espanyol. L'Albert Benet entrevista a Iñaki Pérez, nou conseller de l'àrea esportiva i gran avalador de l'arribada d'Aguirre.\nEl president Collet debuta a Cornellà-El Prat\nL'Albert Benet entrevista Joan Collet, el primer dia de partit després de ser escollit com a nou president de l'entitat dilluns passat. Quines sensacions té després d'una setmana tan convulsa a l'espanyolisme? Ens ho explica a la prèvia de l'Espanyol-Getafe\nL'APP de l'Espanyol\nCatalunya Ràdio presenta l'aplicació de l'Espanyol, una aplicació mòbil per als seguidors pericos. Les transmissions senceres de tots els partits en directe, els resultats a l'instant, els calendaris, les classificacions, àudio a la carta amb les transmissions anteriors, alertes programables, informació plus. A més pots votar en el Trofeu Dani Jarque. L'Aplicació de l'Espanyol disponible per tots els dispositius Apple i Android. Descarrega-te-la ARA!\nReial Societat 0-Espanyol 1. Primera victòria fora de casa!\nPodeu tornar a escoltar el gol de Diego Colotto al minut 32 de la segona part amb la narració de David Clupés. És la primera victòria del R.C.D. Espanyol fora de casa aquesta temporada\nPàgina 24 de 28\nTot costa, de 19 a 20 h - 24/09/2020\n"Patria", la sèrie: el veredicte de Toni de la Torre, i el bàlsam culinari de la Maria Nicolau\nTot costa, de 20 a 21 h - 24/09/2020


L2M program call is now open! (in Catalan) - XRE4S - R+D+I Network Energy for Society\nL2M program call is now open! (in Catalan)\nAvui s’ha obert la convocatòria per a participar al programa Lab to Market (L2M). Trobareu tota la informació del programa i les regles de participació a la web del programa L2M: https://xre4s.cat/l2m/. Podeu presentar la vostra sol·licitud fins el 18 de juny a les 23:59.\nQuè és el programa L2M?\nEl programa Lab to Market (L2M) és un programa d’assessorament de les tecnologies de la XRE4S enfocat a identificar tecnologies que tinguin potencial de comercialització. Es divideix en dues fases: a la primera es farà un pre-assessorament de 20 tecnologies i a la segona fase es realitzarà un assessorament detallat en estratègia de mercat, negoci i protecció IP d’un número limitat de tecnologies que superin la primera fase (Max. 10).\nEl programa està obert a tots els grups de recerca membres de la XRE4S que poden presentar un màxim de 2 tecnologies per grup. El cap de grup o investigador principal de referència per la XRE4S ha de donar la seva autorització per a presentar les tecnologies.\nEntre totes les tecnologies rebudes, es farà una selecció mitjançant una comissió d’experts per limitar a 20 el nombre de tecnologies participants per edició.\nLes sol·licituds s’han d’enviar en anglès entre el 18 de maig i el 18 de juny utilitzant l’aplicatiu F6S que es pot trobar a la pàgina del programa L2M.


Marató de rescats al medi natural | RubiTV.cat\nMarató de rescats al medi natural\nEls Bombers van fer fins a 16 serveis en menys de dos dies\nper NacióDigital , 27 de juliol de 2020 a les 13:00 |\nRescat en unes roques de palafrugell | Bombers de la Generalitat\nEls Bombers de la Generalitat han fet fins a 16 rescats al medi natural durant aquest cap de setmana. És el cas d'un menor a Castellar del Riu (Berguedà) que va patir una caiguda des d'una alçada d'uns 3 metres el dissabte i va picar de cara contra les roques. Va perdre la consciència i va ser evacuat a l'Hospital Parc Taulí de Sabadell en helicòpter en estat greu.\nSegons els Bombers, aquesta meitat d'any des de l'1 de gener i fins al 30 de juny han fet 532 serveis com rescats en coves o de muntanya, mentre que l'any passat van ser 518 en el mateix període.\nConcretament, s'han fet 342 serveis de muntanya, 143 serveis de recerca de persones perdudes, 28 rescats en medi fluvial, 18 en medi marítim i 1 en coves i pous.\nMarató de rescats del cap de setmana\nEl mateix dissabte un ciclista va patir una forta caiguda a l'Ullar, a Sant Quirze Safaja (Moianès) i es va lesionar la cama. El seu acompanyant va avisar els serveis d'emergència que portava una alarma, que va servir per poder-los localitzar ràpidament des de l'aire. L'helicòpter el va traslladar fins a Sant Miquel del Fai, on s'esperava l'ambulància del SEM.\nEl mateix dissabte, una dona va caure a la Vall d'en Bas (Garrotxa) i va patir una lesió a una cama. L'helicòpter dels GRAE la va extreure d'uns gorgs i una ambulància del SEM la va portar a l'Hospital d'Olot. D'altra banda, un home també va caure a uns penya-segats de Palafrugell i els GRAE van accedir on era fent ràpel. Des d'allà el van extreure mitjançant un gruatge amb l'helicòpter. A Colomers (Vall d'Aran) es va rescatar una dona amb una lesió al turmell i a Camarasa un escalador també es va lesionar el turmell, que va ser traslladar al CAP de Balaguer.\nA Sant Esteve de la Sarga (Pallars Jussà) un excursionista va patir una lesió al turmell al Congost de Mont-Rebei i l'helicòpter el va portar a l'Hospital de Tremp, mentre que a Alt Aneu (Val d'Aran) van rescatar un home que va patir esgotament mentre feia una ruta.\nAquest diumenge han rescat un home lesionat al genoll a Manresa que ha traslladat a l'hospital de la mateixa ciutat i una excursionista lesionada del turmell a l'Estany Gento (Pallars Jussà), en aquest cas en helicòpter. A Castellar del Vallès una dona ha patit una caiguda al Barranc dels Estrets i com que era incapaç de sortir del riu un helicòpter li ha fet un gruatge i l'han traslladat a l'Hospital Taulí.\nAquest cap de setmana hem fet 16 salvaments de muntanya: rescats que impliquen desplaçaments verticals (com aquest gruatge a Castellar del Vallès) o tècniques d'escalada. La majoria els fa el Grup d'Actuacions Especials #GRAE de #bomberscat 👉https://t.co/fAIumhvA3m pic.twitter.com/2d2tgz3Huy\nA més, a Alcover (Alt Camp) una dona s'ha desmaiat al camí del Niu de l'Àguila i l'han acabat traslladant en helicòpter fins a Alcover, mentre que a La Febró (Baix Camp) un home ha patit una caiguda en uns gorgs del riu Siurana. Dues dotacions terrestres han pentinat el terreny però a causa de l’afluència de gent i la mala cobertura telefònica ha estat l’helicòpter dels GRAE qui ha acabat localitzant la víctima des de l’aire i n'ha fet e gruatge i l'ha portat fins Prades, on una ambulància del SEM l'ha traslladat a l’Hospital de Sant Joan de Reus.\nA Setcases, han recollit amb helicòpter un excursionista indisposat i l'han portat a l'Hospital Trueta de Girona; i a Capolat (berguedà) ha caigut un ciclista i s'ha fet un cop al cap i se l'ha rescatat també amb helicòpter, que l'ha portat a Berga. Finalment, a Palafrugell un jove s'ha enfilat a unes roques a la platja del Golfet i ha provocat despreniments que l'han impedit baixar. Després d'intentar-lo remuntar amb cordes l'han acabat traient fent un gruatge amb l'helicòpter.\nSocietat, rescat, Bombers de la Generalitat


Lionel Messi i Ansu Fati celebrant el primer gol de l’era Quique Setién, obra de l’argentí en els últims minuts del partit. ENRIC FONTCUBERTA / EFE\nBarcelonaPassen els entrenadors i canvien els companys i el disseny de la samarreta, però l’única certesa del Barça ara mateix és que els projectes s’han d’aixecar al voltant de Lionel Messi. L’argentí va allunyar els fantasmes contra el Granada (1-0) i va regalar a Quique Setién un sofert triomf el dia del seu debut contra un rival tan defensiu, que va convertir el partit en una cursa de fons. El primer matx sense Ernesto Valverde va engrescar més per la proposta que no pas pels fets. Però va acabar bé, amb un triomf que permet abaixar els fums d’un Reial Madrid que ja es veia liderant la Lliga. Haurà d’esperar, l’equip de Zidane, perquè el cicle de Setién ha començat amb bon peu gràcies a Messi, que, per sort, no canvia mai. Sempre hi és.\nSetién no ha arribat per liderar una revolució. Ha arribat per millorar els resultats d’un grup d’alumnes brillants que s’havien relaxat. Es tracta més de crear complicitats que no pas d’estirar orelles, de moment. De guanyar-se la confiança del grup. I, per fer-ho, caldrà paciència. Ara, la declaració d’intencions de Setién va ser engrescadora. Més per les estadístiques, amb un 80% de possessió, que pel resultat. En pocs dies ha planificat una petita revolució tàctica plena de detalls per millorar el rendiment d’un equip que hauria de créixer en la direcció correcta una vegada recuperi jugadors com De Jong i Dembélé, absents contra el Granada. Queda feina per fer.\nQuique Setién, entrenador del Barça Albert Gea / Reuters\nSetién, demostrant que els dibuixos tàctics responen a situacions puntuals, va optar per defensar amb quatre homes que passaven a ser tres quan s’atacava. Així, Sergi Roberto, depenent de qui tenia la pilota, era lateral dret o central. I Jordi Alba podia fer de lateral o d’extrem. La idea era poder treure la pilota neta, amb Ansu Fati i Jordi Alba obrint molt el camp per intentar crear els forats on Messi pogués fer de les seves. Umtiti, més lent que Lenglet però amb més capacitat per cuidar la pilota, va fer oblidar la seva fluixa actuació a la Supercopa, mentre que Arturo Vidal gaudia de la titularitat al costat de Sergio Busquets, que ja va recuperar la seva millor versió a les ordres d’un tècnic que l’admira. Una aposta que va assegurar una possessió de pilota escandalosa, però que no va aconseguir enderrocar l’última porta de la muralla granadina. L’equip, endollat, hi va deixar l’ànima quan es tractava de recuperar la pilota, amb Griezmann treballant molt en defensa, però el Barça es va mostrar massa estàtic quan tocava atacar, com si encara no se sentís còmode del tot en el seu nou vestit. El disseny de la nova roba agrada, però cal acabar de fer-la a la mida d’una plantilla que es va anar frustrant amb les nombroses faltes visitants, permeses pel col·legiat, i el vent, que no ajudava gens.\nEls minuts de Riqui Puig\nEl partit havia de ser una explosió d’alegria però va acabar sent un exercici de paciència i de mastegar molta sorra. Un partit per imaginar cap on van els trets amb el nou tècnic, tant a escala tàctica com amb la gestió del grup. De fet, quan el partit estava més enfangat, va optar per Riqui Puig, el migcampista de Matadepera que només havia jugat amistosos o partits poc importants. Conscient que era al Camp Nou i no pas a Tarragona, on el filial havia perdut -per les baixes d’altres jugadors-, Puig va sortir per apujar el ritme just quan el Granada es va quedar en inferioritat numèrica per la vermella a Germán, que s’havia passat tot el partit mossegant turmells de jugadors rivals. I una recuperació del vallesà va acabar amb el gol de Messi, amb assistència d’esperó d’Arturo Vidal.\nTer Stegen, que tornava a la porteria ja recuperat de la seva lesió, només va tenir un ensurt, un xut al pal, en un partit en què al Barça li va faltar xutar més, després de tenir tants minuts la pilota. Va haver de ser Messi, com sempre, qui va mostrar el camí a un equip que va semblar implicat amb les noves ordres d’un cos tècnic que ha passat en pocs dies de veure partits des de la graderia, sense tenir feina, a liderar la Lliga. El futbol, sense memòria, tan cruel, ja ha enviat Valverde a les pàgines dels llibres d’història d’un Barça que s’engresca pensant que han arribat els vents del canvi que tant necessitava l’equip. Tot van ser bones notícies, de fet. Va tornar Ter Stegen i, després de tants mesos, va jugar cinc minuts Arthur Melo. I els joves de la casa, com Riqui Puig i Carles Pérez, van tenir minuts. Una nit gairebé rodona per reforçar les idees del nou capità de la nau blaugrana.


definició de sistematització\nPrincipal » general » definició de sistematització\nLa paraula 'sistematització' prové de la idea de sistema, ordre o classificació de diferents elements sota una regla o paràmetre similar. La sistematització és, doncs, l'establiment d'un sistema o ordre que té per objectiu permetre obtenir els millors resultats possibles d'acord amb la finalitat que s'hagi d'assolir. La sistematització es pot aplicar en els àmbits científics i acadèmics però també hi ha moltes situacions de la vida quotidiana que impliquen certa sistematització per tal d'assolir un objectiu específic.\nLa sistematització no és altra cosa que la coformació d'un sistema, una organització específica de certs elements o parts d'alguna cosa. Ja que un sistema és un conjunt de regles, mètodes o dades sobre un assumpte que s'hagin ordenat i classificat, dur a terme un procés de sistematització serà justament això: establir un ordre o classificació.\nLa idea de sistematització es relaciona molt clarament amb els espais científics o acadèmics de recerca. Això és així perquè tot procés investigatiu ha de comptar amb una estructura o sistema de passos per respectar i seguir per obtenir resultats particulars. La sistematització del procés de recerca implica futur la facilitació dels resultats esperats ja que l'investigador actuant sabrà més o menys com actuar en cada situació específica.\nNo obstant això, la noció de sistematització també és present en molts aspectes i moments de la vida quotidiana encara que un no se n'adoni. En aquest sentit, un acte tan simple com per exemple fer servir una agenda és sens dubte una manera de sistematitzar el nostre ús del temps d'acord amb les nostres necessitats i preferències. Quan diverses persones conviuen juntes en un mateix habitatge, la sistematització es pot fer present a través de l'organització de les feines de la casa i quina correspondrà a qui. Això també es pot donar en l'àmbit laboral, escolar i fins i tot en àmbits formals com ara reunions amb amics o família.


Anglès registra la temperatura màxima de la província i arriba als 40,5 - Diari de Girona\nOlot supera els 38 graus, Banyoles i Santa Coloma de Farners, els 37, i a Puigcerdà, el termòmetre s'enfila per sobre dels 32\nagnès santos 10.08.2019 | 00:27\nUna turista beu aigua al Barri Vell de Girona. La ciutat va arribar als 35,9 graus de màxima. MARC MARTÍ\nUna turista beu aigua al Barri Vell de Girona. La ciutat va arribar als 35,9 graus de màxima.\nLa calor intensa va marcar la jornada d'ahir a la província de Girona. Amb un ambient xafogós i calorós els termòmetres marcaven temperatures superiors als 30 graus a la majoria dels municipis gironins. Les més altes es van registrar a Anglès i Olot, amb 40,5 ºC i 38,5 ºC, respectivament. Pel que fa a la resta de registres, a Banyoles també s'assolia una temperatura de 37,7 ºC i a la Bisbal, de 36,5 ºC. Girona registrava una màxima de 35,9 ºC i Navata, de 36,4 ºC. També van ser molt altes tant a Puigcerdà, amb 32,5 ºC com a Sant Pau de Segúries, que van arribar als 35 ºC.\nEl mapa d'alertes per temperatures extremes que va publicar el Servei Meteorològic de Catalunya (SMC) indicava que una de les comarques gironines més afectades per la calor seria l'Alt Empordà, podent-se aproximar als 40 ºC. Les condicions meteorològiques previstes per dilluns vinent, 12 d'agost, mostren l'entrada a primera hora del matí de tramuntana, que motivaria a l'activació del nivell 3 del Pla Alfa per part del Departament d'Agricultura i Ramaderia. D'altra banda, a Fornells de la Selva es registrava una temperatura de 35,5 ºC i a Cassà de la Selva s'arribava als 33,4 ºC durant la jornada calorosa d'ahir.\nAmb aquestes temperatures, tal com explicava Meteocat, «ja és el 12è dia d'aquest estiu amb 40 ºC de màxima en algun punt del país. No és un fet habitual, probablement cal retrocedir fins a l'històric estiu del 2003 per trobar tants dies de calor extrema». Com a conseqüència d'aquesta situació climatològica s'ha aplicat l'alerta taronja a tot el territori.\nAlerta de risc d'incendi\nDavant d'aquesta situació, Protecció Civil va emetre ahir una crida per «extremar les precaucions» per l'elevat risc d'incendi. Es tracta de la quarta situació de perill associada a la calor d'aquest estiu i que, durant la jornada d'ahir, va afectar Catalunya de manera generalitzada.\nA la situació de temperatures extremes que es preveien per ahir, també se sumava a una previsió d'humitats relatives que no superarien el 25% i «amb una vegetació molt malmesa per la manca de precipitacions d'aquest estiu» afegien. En conseqüència, a l'advertència del Servei de Prevenció d'Incendis, els Agents Rurals han informat que des de la matinada del dijous s'han tancat els accessos al Massís del Montsant, a més de suspendre més de mil activitats de risc que ja estaven programades.\nEn paral·lel, els Bombers de la Generalitat i el Cos d'Agents Rurals tenen previst augmentar la seva activitat de vigilància i prevenció. Protecció Civil de la Generalitat també va fer una crida a la col·laboració i compromís de tothom per evitar situacions de risc en l'entorn forestal i, especialment, evitar llençar qualsevol burilla des d'un vehicle.\nRècord de temperatures al mar\nAlhora, aquesta situació ha afectat la temperatura de l'aigua de les platges de la Costa Brava, que ha batut el rècord a la platja de l'Estartit enregistrant una temperatura de 26,6 ºC, la més alta en 46 anys. Segons l'observador meteorològic Josep Pascual «la temperatura mitjana per aquestes dates de l'estiu acostuma a ser de 23 ºC a les illes Medes», tal com apunta al web de Catalunyameteo. Els episodis d'onades de calor d'aquest estiu han provocat que la temperatura del mar també es vegi afectada. Després de la jornada d'ahir, es preveu que durant el cap de setmana la temperatura vagi baixant.


Descarrila un tren sense passatge a l'estació de França\nUn tren sense passatgers ha descarrilat a l'estació de França de Barcelona. L'avaria ha deixat sense subministrament elèctric l'estació, cosa que estat tenint efectes en la circulació ferroviària. Vint-i-un passatgers han hagut de ser evacuats d'un tren.\nRedacció 06/02/2012 - 13.42 Actualitzat 06/02/2012 - 19.22\nImatge d'arxiu de l'estació de França de Barcelona\nUn total de 21 passatgers han hagut de ser evacuats d'un tren de rodalies a Barcelona, entre les estacions de Passeig de Gràcia i de França. Els viatgers anaven en un tren que havia sortit de l'estació de França i es dirigia cap a Vilanova i la Geltrú i que s'ha quedat sense subministrament elèctric per culpa del descarrilament d'un altre tren sense passatge. Aquest descarrilament ha provocat danys a la infraestructura i ha deixat sense tensió elèctrica tota l'estació de França.\nEls passatgers de l'únic tren amb passatge afectat els han tret per una boca d'emergència situada a la confluència de l'avinguda Diagonal amb el carrer Àlaba.\nAl marge d'aquest problema puntual, l'avaria fa que a hores d'ara l'estació de França continuï sense subministrament elèctric. Per això, els trens de la línia R2-sud inicien recorregut a l'estació de Passeig de Gràcia i els trens regionals amb origen final a l'estació de França operen des de l'estació de Sants. A hores d'ara Renfe no té cap previsió sobre la recuperació del servei a l'estació de França.